**ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

 **тел: 0306/99199; факс: 0306/99141; e-mail:** **obsrud@abv.bg****;**

*****Препис!***

**П Р О Т О К О Л № 33**

На 26.08.2025 г. в залата на Общинския съвет - Рудозем се състоя тридесет и третото извънредно заседание на Общински съвет - Рудозем.

Председателят на Общински съвет – инж. Венцислав Пехливанов откри заседанието: „Уважаеми дами и господа общински съветници! По присъствен списък сме имаме кворум – необходимия кворум за провеждане на заседание. Присъстваме осем от дванадесет.“

Съгласно присъствения списък:

|  |  |  |
| --- | --- | --- |
| №  | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | Димитър Радославов Мадански | ОТСЪСТВА |
| 3. | Диан Фиданов Малеков | ПРИСЪСТВА |
| 4. | Николина Ангелова Костадинова | ПРИСЪСТВА |
| 5. | Семир Севдалинов Сираков | ОТСЪСТВА |
| 6. | Александър Еминов Гюров | ПРИСЪСТВА |
| 7. | Хайридин Хайриев Молабрахимов | ПРИСЪСТВА |
| 8. | Денис Минков Кедиков | ПРИСЪСТВА |
| 9. | инж. Радослав Валентинов Филизов | ОТСЪСТВА |
| 10. | Шукри Асанов Халилов | ПРИСЪСТВА |
| 11. | Николай Бисеров Михтарски | ПРИСЪСТВА |
| 12. | инж. Евелин Веселинов Бозов | ОТСЪСТВА |
| Ето защо на основание член 25 от ЗМСМА, член 64 чл. 65 ал. 1, както и 94а от Правилника за организация и дейност на Общински съвет – Рудозем откривам днешното 33-ро извънредно заседание. Дневният ред е обявен. Вчера е обявен. Предполагам, че сме запознали всички. Той е с една единствена точка, която е именно:  *Отмяна на Решение № 270/08.08.2025 г. на Общински съвет – Рудозем.*Предложения по дневния ред? Няма. Моля, който е съгласен с така предложения дневен ред, да гласуваме с вдигане на ръка!  |

 Общ брой общински съветници:12

Присъствали: 8

Гласували: 8

За: 8

Против: 0

Въздържали се: 0

Благодаря Ви! За протокола „против“ няма и „въздържали се“ няма.

Заседанието протече при следния дневен ред:

***Д Н Е В Е Н   Р Е Д:***

1. *Отмяна на Решение № 270/08.08.2025 г. на Общински съвет – Рудозем, прието по Протокол № 32, върнато за ново обсъждане от Областен управител на област Смолян със Заповед № АП-03-14-343/21.08.2025 г.*

*Докл: Председател на Общински съвет*

**По първа точка от дневния ред**

Инж. Пехливанов: „Предполагам сте видели. Областна администрация е върнала Решение № 270, взето от Общински съвет – Рудозем на 08.08 по Протокол № 32. Върнато е за ново обсъждане, но видно от проектопредложението, което съм направил, предлагам да отменим решението. Имате думата, колеги. Г-н Михтарски, заповядайте!“

Г-н Михтарски: „Уважаеми г-н председател, уважаеми колеги! Аз съм удовлетворен, че здравия разум все пак надделя и стана ясно, че взетото решение на миналото заседание на Общински съвет действително е незаконосъобразно. Лично по мое мнение то е и така и в разрез с обществения интерес. Искам да направя едно уточнение, тъй като и миналия път взех отношение по случая.

Аз не съм против поставянето на такъв обект в посочения имот, но смятам, че поставянето на този обект трябва да бъде след като бъде завършен цялостния ремонт по изграждане на физкултурния салон. И се надявам на този етап Общинска администрация поне в този случай да си влезне в ролята и да осигури на фирмата изпълнител нормално изпълнение на този проект. Тъй като най-вероятно ще има проблеми кой трябва да премести обекта извън територията на ремонтите. Надявам се това да бъде с любезното съдействие на Общинска администрация, а не на следващото заседание пак да алармирам и да моля някой да си свърши работата.

Надявам се ремонтните дейности по този обект наистина да приключат в най-кратки срокове и октомври месец той да бъде завършен! Благодаря!“

Инж. Пехливанов: „Благодаря Ви! Други, колеги? Няма. Предлагам в режим на поименно гласуване да приемем предложението да бъде отменено Решение № 270/08.08.2025 г.:

|  |  |  |
| --- | --- | --- |
| №  | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | Диан Фиданов Малеков | ЗА |
| 3. | Николина Ангелова Костадинова | ЗА |
| 4. | Александър Еминов Гюров | ЗА |
| 5. | Хайридин Хайриев Молабрахимов | ЗА |
| 6. | Денис Минков Кедиков | ЗА |
| 7. | Шукри Асанов Халилов | ЗА |
| 8. | Николай Бисеров Михтарски | ЗА |
|  |

 Общ брой общински съветници: 12

 Присъствали: 8

 Гласували: 8

 За: 8

 Против: 0

 Въздържали се: 0

Благодаря Ви, колеги! С 8 „За“, 0 „против“ и 0 „въздържали се“ Решение № 270 от 08.08.2025 г. е отменено.

**Р Е Ш Е Н И Е № 277**

***Относно:*** *Отмяна на Решение № 270/08.08.2025 г. на Общински съвет – Рудозем, прието по Протокол № 32, върнато за ново обсъждане от Областен управител на област Смолян със Заповед № АП-03-14-343/21.08.2025 г.*

Общински съвет - град Рудозем след като разгледа и обсъди Докладна записка № 154/26.08.2025 г., предложена от председателя на Общински съвет - Рудозем – инж. Венцислав Пехливанов и на основание чл. 45, ал. 9 във връзка с ал. 4 от Закона за местното самоуправление и местна администрация

След проведено явно гласуване

**РЕШИ:**

 Отменя Решение № 270/08.08.2025 г. на Общински съвет – Рудозем, прието по Протокол № 32, върнато за ново обсъждане от Областен управител на област Смолян със Заповед № АП-03-14-343/21.08.2025 г.

Инж. Пехливанов: „Поради изчерпване на дневния ред закривам днешното тридесет и трето извънредно заседание. Благодаря!“

**Председател на Об. С: ……………….........**

 **/инж. Венцислав Пехливанов/**

**Техн. сътрудник: .………..……...**

 **/Даниела Хаджиева/**